Protaktinium(IV)oksidi

Protaktinium(IV)oksidi (tai protaktiniumdioksidi) on harvinaisen aktinoideihin kuuluvan alkuaine protaktiniumin yhdiste hapen kanssa, jossa happi esiintyy hapetusluvulla −II ja protaktinium +IV. Näin muodostuva yhdiste on PaO2.

Protaktinium(IV)oksidi muodostaa mustia pintakeskisiä kuutiollisia (fcc) kiteitä, joiden hilavakio a = 550,5 pm. Sitä voidaan valmistaa pelkistämällä protaktinium(V)oksidia vedyllä 1 550 °C lämpötilassa. Dioksidi muuttuu takaisin protaktinium(V)oksidiksi, jos sitä kuumennetaan 1 100 °C:ssa happi-ilmakehässä. Yhdiste ei liukene rikkihappoon, suolahappoon tai typpihappoon, mutta reagoi vetyfluoridin kanssa. Koska protaktiniumin yhdisteet ovat erittäin harvinaisia, radioaktiivisia ja myrkyllisiä, ei PaO2:lla ole tunnettuja käyttötarkoituksia.

Lähteet 

Protaktiniumyhdisteet
Oksidit